השמיניה (סדרת טלוויזיה)
הדמויות > המועצה

"המועצה" הם ארגון חשאי שמוזכר חלקית כבר בעונה 1, אשר קיומו נחשף רק בעונה 3.
יאיר נועם (אריה צ'רנר) (עונות 1–2, 4–5, אורח בעונה 3): היה שר האנרגיה בעונה 1, ועזר לאבנר לממן את פרויקט ״השמיניה״. הוא הכיר את רוחל׳ה במהלך העונה ולבסוף נישאו. הוא התמנה לראש ממשלת ישראל בעונה 2, והעיד בבית המשפט לטובתם של דדי ואבנר שלא יקבלו עונש מאסר בעקבות הפעלת פרויקט ״השמיניה״. בסוף העונה הוא התפטר מתפקיד ראש הממשלה בגלל מעשי השחיתות של ראש לשכתו וגם אחיינו, מולי. בעונה 3 הוא פיטר את אלכס מהמועצה לאחר שהאמת עליה התגלתה והחזיר את עמרי ודפי למועצה שפוטרו על ידי אלכס לפני כן, ומינה את דפי כמפקדת הזמנית של המועצה, ובסוף העונה התמנה לפקח על המועצה. בעונה 4 הוא מפקד המועצה ובסוף עונה 5 מחליט להתפטר מתפקידו, וגם מחליט על סגירת המועצה בעקבות האירועים עם אבשלום ודורי.
יואל שוורץ (קובי מחט) (עונות 1–3): בעונות 1–2 שוטר ביס"מ. בעונה 1 ניסה לברר מי השתיל את הווירוס שהרג שוטרים ועובדי ממשלה ואבנר נהיה חשוד במעשה, אך לאחר שנחשפה האמת הוא שלח את לילי לכלא בסוף העונה. בעונה 2 הוא העיד במשפט של אבנר ודדי והציל את יאיר ממתנקש שעמד להרוג אותו בזכות חברי השמיניה שהזהירו אותו בזמן. בהמשך הוא שלח את צ'כוב לכלא מכיוון שחטף את אבי, ובסוף העונה עצר את חברי כת ״סקורפיו״ שחטפו את חברי השמיניה והוריהם של איה וניני. בעונה 3 מתגלה שהוא סוכן במועצה, אך בהמשך נרצח על ידי דניאל שהתחזה לניני בפרק 146, ובכך רוני ונטשה היו חשודות ברצח שלו עד שלבסוף האמת על דניאל התגלתה.
יעל "אסיה" זהבי (הילה סורג'ון פישר) (עונה 1): אחותה הגדולה של תמר. סוכנת במועצה לשעבר. היא התחזתה לבייביסיטר של איה וניני במטרה לשמור עליהם. לאחר שלילי חשפה אותה כמתחזה מול ילדיה, המפעיל שלה הוריד אותה מהתיק ופיטר אותה מהמועצה. היא נרצחה על ידי לילי באמצע עונה 1, אך איה וניני גילו על מותה מלילי רק בתחילת עונה 2. למרות זאת, רק בסוף עונה 3 לילי גילתה לאיה וניני שהיא הייתה סוכנת במועצה.
מפעיל סוכנים (גיורא חמיצר) (אורח בעונה 1): המפעיל של יעל בחקירת תיק משפחת דביר שהוריד אותה מהתיק לאחר חשיפתה כסוכנת מועצה על ידי לילי.
תמר זהבי (מיכל ינאי) (אורחת בעונות 1–3): פסיכולוגית של חברי השמיניה ואחר כך של המועצה. אחותה הקטנה של יעל. היא עזרה למשטרה לתפוס את לילי בסוף עונה 1 לאחר שגילתה שלילי רצחה את אחותה. בעונה 2 היא עזרה לניני, דגנית ודדי עם הנקבעות בכך שאיה מתה (אך בסוף זה לא היה נכון כשגילו שניני צדק כל הזמן בכך שאיה עדיין חיה). בעונה 3 ראו אותה במועצה והיא עזרה לעמרי להשלים עם מותה של נועה, שעדיין היה מחובר אליה. מפרק 132 לא נראית יותר בסדרה, אך מוזכרת לפני מחיקת הזיכרון של השמיניה.
עמרי אלפסי (זהר ליבה) (עונות 3–5): סוכן בכיר במועצה. בראשית דרכו שימש סוכן מוסד. בעת שירותו במוסד היה בזוגיות עם שותפתו נועה, והיא נהרגה בפעילות חשאית בשגרירות איראן. ביחד עם דפי הם אימנו את השמיניה להפוך לסוכני מועצה והיו אחראים עליהם. נטשה הצילה אותו לאחר שספג כדור מדניאל שניסה להרוג אותו, ואחר כך היא וניצן טיפלו בפציעתו בבית של רוני. הוא הפך למחליף של יואל (כסגן מפקד המועצה) לאחר מותו, אך אלכס חוזרת בה ומפטרת אותו ואת דפי בטענה על הרומנים שלהם עם נטשה ואבי וכי שניהם חשדו באלכס. לאחר שדדי, אבנר ויאיר גילו את האמת על אלכס ויאיר הדיח אותה מהמועצה, הם הוחזרו למועצה על ידי יאיר על מנת למצוא את דניאל ויוליוס. הוא היה הראשון מהמועצה (אם לא נכליל את אבנר שגויס למועצה גם הוא) להגיע למערה של יוליוס על מנת לחלץ את חברי השמיניה והתינוקות. נטשה באה והתוודתה על אהבתה לעמרי והוא התוודה באהבתו אליה לאחר שהשלים עם מותה של נועה, והם נהפכו לזוג. בסוף עונה 3 שניהם נפגשו פעם אחרונה לפני מחיקת הזיכרון. בתחילת עונה 4 המשיך הלאה ונהיה בן זוגה של נעמה. נשלט על ידי אבשלום והורג בשליחותו את אבנר ונעמה. פוגש את נטשה ומתאהב בה שוב ונהפכים לזוג. לבסוף נהרג בטעות על ידי נטשה לאחר שהיא חשבה שהוא דורי.
אלכס (דפנה שפיגלמן) (עונה 3): הייתה מפקדת ארגון "המועצה". אחותה הקטנה של לילי ודודתם של איה וניני. בעבר יצאה עם עמוס לפני שהוא התחתן עם אחותה. בתחילת העונה היא גייסה את חברי השמיניה למועצה על מנת להשתיל בהם את גן הקריפטון כדי שיהפכו לצבא חזק ובלתי מנוצח. בהמשך היא ניהלה רומן עם אבנר וסחטה את עו״ד חלבי במטרה להשאיר את רוני בכלא לאחר שהופללה ע״י דניאל. היא פיטרה את עמרי ודפי בגלל הרומנים שלהם עם נטשה ואבי וכי הם חשדו בה. היא פוטרה מהמועצה ע״י יאיר לאחר שהתגלתה הסיבה האמיתית למה גייסה את השמיניה ובעקבות כך אבנר נפרד ממנה. היא התחילה לשתף פעולה עם יוליוס ודניאל, ולקראת סיום העונה היא גילתה שדניאל רוצה את הקריפטון רק לעצמו וניסתה להרוג אותו ללא הצלחה. היא חטפה את תמר וירון לאחר שנולדו, אך נרצחה על ידי דניאל והוא לקח ממנה את התאומים, ודניאל חשף זאת מול השמיניה ויוליוס בפרק 164.
דפנה "דפי" (מירב פלדמן) (עונה 3): סוכנת במועצה. בתחילת העונה התגלה שהיא זאת ששלחה את ההזמנה לשמיניה שיצטרפו למועצה. ביחד עם עמרי הם אימנו את חברי השמיניה להפוך לסוכני מועצה והיו אחראים עליהם. היא ניהלה רומן בסתר עם אבי. אלכס פיטרה אותה ואת עמרי מהמועצה בגלל הרומנים שלהם עם אבי ונטשה וכי שניהם חשדו באלכס, אך לאחר שהאמת על אלכס התגלתה והיא פוטרה, יאיר החזיר אותם למועצה. לקראת סוף עונה 3, היא נפרדה מאבי לאחר שהבינה כי הוא עדיין מאוהב במיקה. היא מתמנה על ידי יאיר למפקדת הזמנית של המועצה לאחר שהדיח את אלכס, אך לאחר זאת יאיר החליף אותה.
"צ'כוב" (המלך) / גידי פז (יובל אברמוביץ') (עונה 3, אורח בעונות 2 ו-4): מומחה במחשבים, מכנה את עצמו "המלך". הוא זה שלימד את אבי כל מה שהוא יודע על מחשבים. בעונה 2 חטף את אבי והוכנס לכלא על ידי יואל. בעונה 3 מתגלה שהוא סוכן מועצה ואבי עבר לגור איתו לאחר שנפרד ממיקה. בעונה 4 מנסה להזכיר לאבי את עברו שלפני מחיקת הזיכרון.
חמוטל טינקרבל (נועה קולר) (עונות 4–5): סוכנת במועצה. בתחילת עונה 5 נשלטה על ידי אבשלום ביחד עם עמרי, אך חזרה לעצמה בעזרת השישיה. לאחר מכן היא הופנטה על ידי דורי, אבל כאשר נטשה רצחה אותו היא חזרה לעצמה בשנית. מכורה לחטיפים וממתקים.
נעמה (ימית סול) (עונה 4): סוכנת במועצה ובת זוגו של עמרי. עמרי נפרד ממנה ורצח אותה, בהוראת אבשלום ותחת שליטתו.